burgasdotpro/wikipedia huggingface dataset:
Coelurosaury

Coelurosaury alebo celurosaury (lat. "Coelurosauria") je skupina vtákovitých dravých dinosaurov, ktoré už od primitívnych foriem dokázateľne disponovali tzv. protoperím, čo je primitívne perie podobné srsti.
V niektorých systémoch (vrátane hlavného systému používaného na slovenskej wikipédii) sú - z čisto praktických dôvodov - z coelurosaurov vyňaté vtáky (tvoria samostatnú triedu blanovcov). 
Systematika.
Coelurosaury patria do veľkej skupiny dravých dinosaurov, teropódov (Theropoda), v rámci ktorej spolu so skupinou karnosaury (Carnosauria) vytvárajú podskupinu Tetanurae. 
Zjednodušený systém taxónu coelurosaury vyzerá takto (stav okolo roku 2000):
infrarad Coelurosauria:
Primitívne coelurosaury.
Primitívne formy coelurosaurov boli zvyčajne malé a menšie dravce s dlhými chvostami a pomerne malými hlavami. Rozoznávame tri podskupiny:
Arctometatarsalia.
Arctometatarsalia je skupina pozostávajúca z kriedových teropodov s malými hlavami a tendenciou k strácaniu zubov. Delí sa na Ornithomimosauria a Alverezsauridae. 
Ornithomimosauria.
Ornithomimosauria je skupina teropodov, ktorej zástupcovia boli úspešní najmä koncom kriedy. Tieto dinosaury sú niekedy zvaní „pštrosie dinosaury“. Výzorom totiž pripomínali pštrosy - mávali dlhé krky, malé bezzubé hlavy s rohovinovým zobákom a behavé zadné končatiny. Ornithomimosauria boli všežravé a bylinožravé. Je ironické, že ich primitívny zástupca – Pelecanimimus – mal najviac zubov zo všetkých teropodov. Vyspelé Ornithomimosauria (t.j. čeľaď Ornithomimidae), ako napríklad Gallimimus a Struthiomimus, sa na seba až zarážajúco podobali, pričom ich rozoznávanie je založené na niekoľkých anatomických detailoch a proporciách nôh.
Alvarezsauridae.
Alvarezsauridae boli, podobne ako Ornithomimosauria, dlhonohé teropody stavané na rýchlosť, vyskytujúce sa počas obdobia kriedy. Na rozdiel od pštrosích dinosaurov však alvarezsauridy nemali dlhé krky, kým ich predné končatiny boli silne skrátené, len s jedným, zato však silným prstom, čo dobre vidieť napr. na rode Mononykus.
Vývojové vzťahy Alvarezsauridae s inými skupinami coelurosaurov sú problematické. Táto čeľaď bola dokonca dlhú dobu radená medzi vtáky.
Maniraptora.
Maniraptora je skupina veľmi vtákovitých dinosaurov, ktorých prvotní zástupcovia (napríklad Pedopenna) zrejme žili na stromoch. Delí sa na Enigmosauria, Deinonychosauria a Avialae (vtáky).
Parlament

Parlament je najvyšší zastupiteľský orgán a súčasne základný orgán zákonodarnej moci, ktorý má podobu zhromaždenia poslancov v novovekých republikách a parlamentných monarchiách. 
Synonymum je snem, ale slovo snem má (aj) širší význam, najmä historický. V mnohých latinskoamerických krajinách a v USA sa parlament označuje ako kongres, v mnohých iných krajinách ako snem.
V niektorých definíciách sa pojem parlament obmedzuje len na zastupiteľské a zákonodarné zhromaždenie v tzv. parlamentom systéme.
Súčasné parlamenty.
V súčasnosti v parlamentoch väčšinou zasadajú zástupcovia občanov daného štátu, zvolení v parlamentných voľbách na funkčné obdobie trvajúce obvykle 3-5 rokov. Okrem zákonodarnej moci spravidla schvaľuje aj štátny rozpočet, má dôležitú úlohu pri tvorbe alebo rozpustení vlády, má vyšetrovacie a intervenčné právo.
Hlasovanie.
Parlament rozhoduje hlasovaním. Pre niektoré dôležité uznesenia nestačí, aby vyslovila súhlas jednoduchá nadpolovičná väčšina poslancov, ale za sa musí vysloviť kvalifikovaná väčšina.
Dejiny.
Názov je podľa anglického parlamentu (Parliament), prvý raz vytvoreného v 13. storočí. V 18. a 19. storočí vznikali parlamenty dvojkomorové:
Dnes môže byť rozdelenie na komory založené na iných princípoch.
Stupeň (uhol)

Stupeň (iné názvy: uhlový stupeň , oblúkový stupeň , šesťdesiatinný stupeň) je uhlová miera rovinného uhla. Zvyčajne sa označuje °. 1 stupeň = 1/360 plného uhla. 
Ak je potrebné deliť uhol na ešte menšie úseky, toto delenie sa realizuje buď desatinným číslom, alebo delením na (uhlové) minúty a (uhlové) sekundy. Potom má jeden stupeň 60 minút a pretože minúta má 60 sekúnd, má stupeň 3600 sekúnd.
V matematike sa tento spôsob merania príliš nepoužíva, matematici z mnohých dôvodov používajú na meranie uhlov radšej radiány ("rad"), kde π rad je 180 °.
Ernst Wilhelm Leberecht Tempel

Ernst Wilhelm Leberecht Tempel (* 4. december 1821, Niedercunnersdorf, Nemecko – † 16. marec 1889, Arcetri, Taliansko) bol nemecký astronóm a litograf. Okrem iného objavil 5 asteroidov a 12 komét.
Tempel

Tempel môže byť:
Priezvisko:
Lenka Kotková

Bc. Lenka Kotková, rod. Šarounová (* 26. júl 1973, Dobřichovice, Česko) je česká astronómka, objaviteľka množstva planétok.
Vyštudovala meteorológiu na Matematicko-fyzikálnej fakulte Karlovej univerzity v Prahe. V rámci svojho zamestnania v Astronomickom ústave Akadémie vied Českej republiky v Ondřejove sa venuje najmä vývoju databáz, spektroskopickým a fotometrickým pozorovaniam a spracovaniam dát. Počas svojho pôsobenia na Oddelení medziplanetárnej hmoty sa zaoberala najmä pozorovaním blízkozemských planétok, spolu s Petrom Pravecom a Petrom Kušnirákom medzi nimi identifikovali veľkú časť doteraz známych binárnych planétok. V tom istom čase objavila alebo spoluobjavila viac ako sto planétok prevažne z hlavného pásu. V súčasnosti pracuje na Stelárnom oddelení ako pozorovateľka pri dvojmetrovom ondřejovskom ďalekohľade.
V roku 2000 získala "Cenu Zdeňka Kvíze" za významnú činnosť v oblasti výskumu premenných hviezd.
Objavené planétky.
Lenka Šarounová objavila, alebo spoluobjavila nasledujúce planétky:
A množstvo bezmenných: 10919, 11388, 11408, 11736, 12006, 12054, 12781, 14980, 15902, 15917, 15925, 23648, 23710, 24829, 24967, 25358, 26897, 27960, 28107, 29419, 29456, 29528, 31027, 35356, 35367, 35459, 36055, 36174, 36184, 38240, 39802, 40137, 40718, 41222, 41473, 44234, 44712, 44853, 46722, 46860, 48629, 48694, 48781, 48782, 49110, 49247, 52597, 52603, 52608, 53057, 53263, 55860, 58372, 58440, 58494, 58602, 60000, 60001, 60008, 63446, 63687, 67713, 69950, 70180, 70433, 70448, 70681, 70722, 72447, 73934, 74601, 79442, 79753, 80179, 82464, 85330, 85479, 85503, 85509, 85841, 90819, 90936, 90937, 91215, 91431, 91574, 91592, 91850, 92064, 92440, 94258, 94266, 96328, 96349, 96356, 96603, 98095, 98096, 98127, 99919.
Po samotnej Lenke Šarounovej je pomenovaná planétka 10390 Lenka, ktorú objavili jej kolegovia Petr Pravec a Marek Wolf.
Jeppe Aakjær

Jeppe Aakjær, vlastným menom Jeppe Jensen (* 10. september 1866 † 22. apríl 1930, Jenle) bol dánsky prozaik a básnik, autor sociálne ladených románov a poviedok. Mnohé jeho básne boli zhudobnené a zľudoveli. Bol zberateľom jutských reálií.
Iné projekty.
Perie

Perie je vonkajšia pokrývka (najmä) vtákov pozostávajúca z tzv. pier (j.č. pero), čo sú špeciálne rohovinové tenké útvary vyrastajúce z povrchu tela, ktoré sú derivátmi kože. 
Výskyt peria odlišuje triedu vtáky od všetkých ostatných živých skupín; no niektoré štvornožce mali tiež perie (napríklad rody Microraptor a Sinosauropteryx).
Perá vyrastajú z preliačenín kože, vzniknutých preliačením koriovej papily. Koriová papila spočiatku vyživuje celé pero a cez ňu vstupujú do peria cievy a nervové vlákna, ktoré dozrievaním pera odumierajú. 
Základné typy peria:
Donato Bramante

Donato d'Angelo Bramante (* 1444, Fermignano, Urbinské vojvodstvo – † 11. marec 1514, Rím, Pápežský štát) bol taliansky renesančný architekt a maliar. 
Spočiatku tvoril na dvore urbinských vojvodov. Pred nástupom na miesto dvorného architekta Lodovica il Mora v Miláne Bramante uskutočnil študijnú cestu po Taliansku, počas ktorej ho zaujalo najmä Brunelleschiho dielo. Ako prvú samostatnú prácu v Miláne vytvoril architektonickú kresbu – rytinu Prevedari. Veľký vplyv na Bramanta počas jeho milánskeho pobytu mal jeho kolega vo dvorských službách maliar Leonardo da Vinci, a to najmä svojimi architektonickými výkresmi, v ktorých bol vonkajší priestor výsledkom rozpínavosti vnútorného priestoru. 
Po svojom zvolení si nový pápež Július II. vybral Bramanteho ako dvorného architekta. Prvým veľkým projektom v pápežských službách bola rekonštrukcia a rozšírenie pápežského paláca, tzv. Belvedere (prvý projekt z roku 1504). V roku 1505 sa stal hlavným architektom kostola sv. Petra v Ríme. V jeseni toho istého roku vznikol prvý plán na nový kostol tzv. pergamenový.
Bramante poňal baziliku sv. Petra ako centrálu s pôdorysom gréckeho kríža, kde roztlakové sily ústrednej kupole mali byť zachytené zložitým systémom nižších bočných kupolí.
Birma (mačka)

Birma je polodlhosrsté mačacie plemeno s odznakmi nazývanými aj ako colorpoint. Výrazným plemenným znakom je biele zafarbenie labiek - tzv. ponožky.
Birma ma dlhý huňatý chvost, biely golierik a dlhé fúziky, ktoré môžu mať dĺžku až 10 cm. Ako jedna z mála mačiek ma modré oči a jej sfarbenie môže byť biele, hnedobiele alebo bieločierne.
Andreas Karlsson

Andreas Karlsson (* 19. august 1975, Ludvika, Švédsko) je bývalý švédsky hokejový útočník. Meria 191 cm a váži 92 kg (2006).
Klubový hokej.
V sezóne 2005/06 bol hráčom klubu švédskej Elitserien HV 71 Jönköping.
2. júla 2006 podpísal dvojročný kontrakt s klubom Tampa Bay Lightning. V lete 2008 sa vrátil do rodného Švédska, kde podpísal kontrakt s Frölunda HC.
Reprezentácia.
Reprezentoval Švédsko na Majstrovstvách Európy hráčov do 18 rokov 1993 a na MS juniorov 1995. Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Nosil reprezentačný dres s číslom 24.
Fotoperiodizmus

Fotoperiodizmus alebo fotoperiodicizmus je reakcia živého organizmu na dĺžku fotoperiódy (dĺžku trvania svetla počas 24 hodín) v oblasti jeho rastu a vývoja.
U rastlín zmena fotoperiódy vplýva na rôzne životné pochody rastlín. Samotné striedanie dňa a noci vplýva na predlžovanie internoidí, spôsobuje napr. otváranie a zatváranie kvetov alebo listov. Ďalší vplyv má samotná dĺžka svetelnej fázy, ktorou rastliny mierneho pásma nastavujú svoje klíčenie, kvitnutie, pučanie a opad listov do správneho ročného obdobia.
Fotoperiodizmus je dedičnou vnútornou vlastnosťou rastliny a prebieha teda aj vtedy, ak je rastlina vystavená trvalému svetlu, alebo trvalej tme. Tento vnútorný cyklus však je len približný (netrvá presne 24 hodín), preto musí byť každý deň opäť nastavovaný prechodom dňa a noci. Ak je napr. rastlina v trvalej tme, a nemá teda možnosť si cyklus nastaviť, dochádza k jeho výraznému posunu oproti skutočnému striedaniu dňa a noci.
U živočíchov a ľudí pozri biorytmus a svetelný faktor.
Fotobiologický jav

Fotobiologický jav je proces rastu a vývinu ovplyvnený svetlom.
Medzi fotobiologické procesy patria:
Etiolizácia

Etiolizácia je rast rastlín za nedostatku svetla sprevádzaný morfologickými zmenami. Prevláda tu predlžovací rast, listy sú drobné, šupinaté a neobsahujú chlorofyl. Príkladom je klíčenie zemiakov za tmy.
Daniel Henriksson

Daniel Henriksson (* 4. september 1978, Övertorneå, Švédsko) je švédsky tréner a bývalý hokejový brankár a reprezentant. Meria 177 cm a váži 74 kg (2006).
Klubový hokej.
Od sezóny 2005/06 je hráčom klubu švédskej Elitserien Färjestads BK Karlstad.
Reprezentácia.
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.
AIDS

__VYNÚTIŤOBSAH__
Ľudovít XVI.

Ľudovít XVI. (* 23. august 1754, Versailles, Francúzske kráľovstvo – † 21. január 1793, Paríž, Francúzsko) bol francúzsky a navarrský kráľ z rodu Bourbonovcov, ktorý vládol v rokoch 1774 – 1792. Bol vnukom Ľudovíta XV., jeho manželkou bola od roku 1770 Mária Antoinetta – dcéra Márie Terézie. Za jeho vlády vypukla vo Francúzsku v roku 1789 Veľká francúzska revolúcia, ktorá vyvrcholila roku 1793 popravou Ľudovíta XVI. a jeho rakúskej manželky Márie Antoinetty. Rokom 1789 tak končí obdobie absolutistickej vlády francúzskych kráľov, ktorý uplatňovali jeho predkovia, králi Ľudovít XIII. a Ľudovít XIV.
Životopis.
Ľudovít bol osobne čestný a zbožný človek, ale ako panovník vystupoval často nerozhodne a nedokázal riešiť hlbokú finančnú krízu a reformovať zastarané feudálne usporiadanie Francúzska. Bránil prijatie reforiem ministra financií R. J. Turgota a neskôr J. Neckera.
Dňa 5. mája 1789 zvolal Ľudovít generálne stavy s cieľom reformovať daňový systém. Voľby zástupcov generálnych stavov odštartovali Veľkú francúzsku revolúciu. Po páde Bastily sa kráľ formálne vyslovil pre ústavu, ale v Rakúsku vyjednával o intervencii. Bol odhalený a postavený pred revolučný tribunál.
Roku 1791 sa neúspešne pokúsil o útek za hranice. Bol vyhlásený za vlastizradcu, zosadený z trónu a dňa 21. januára 1793 verejne sťatý gilotínou na Námestí Revolúcie. Jeho statočnosť v posledných chvíľach pred popravou mu priniesla úctu mnohých súčasníkov.
Robespierrove argumenty pre popravu kráľa (prejav v Národnom konvente z 3. decembra 1792):
"„Tu sa nevedie súdny proces. Ľudovít nie je obžalovaný a vy nie ste žiadni sudcovia. Ste iba politici a zástupcovia národa… Vašou úlohou nie je vysloviť nad niekým súdny rozsudok, ale prijať opatrenie v záujme verejného blaha. Pokiaľ ide o mňa, prieči sa mi trest smrti a k Ľudovítovi necítim lásku ani nenávisť… Ale zosadený kráľ v lone revolúcie, ktorá má ešte ďaleko k tomu, aby bola pevne zakotvená… taký nemôže byť zneškodnený uväznením alebo vypovedaním. S bolesťou vyslovujem osudnú pravdu: je lepšie, aby zomrel Ľudovít, než aby zahynulo 100 tisíc poctivých občanov…“"
Sekundér

Sekundér môže byť:
Trans-Europ-Fracht-Zug

Trans-Europ-Fracht-Zug (TEF) je označenie pre bývalé medzinárodné nákladné vlaky. Boli vedené medzi určenými zriaďovacími stanicami členských krajín UIC. Zostavovali sa ako jedno- alebo viacskupinové. Dopravovali obyčajný tovar.
Trans Europ Express Marchandises

Trans Europ Express Marchandises, skratka TEEM, je druh medzinárodných nákladných vlakov. Zabezpečujú vysokú kvalitu a spoľahlivosť prepravy tovaru, s prednostným záujmom na dodaní medzi členskými krajinami UIC.
Majú prednostné postavenie pred všetkými nákladnými vlakmi.
Trans-Europ Combinés

Trans-Europ(-)Combinés alebo TransEuroCombi (TEC) je označenie pre druh medzinárodných nákladných vlakov. Slúžia na rýchlu prepravu intermodálnych jednotiek.
Genitív

Genitív je jeden z gramatických pádov v mnohých jazykoch. V slovenčine a niektorých iných jazykoch sa označuje aj ako druhý pád. 
Základná definícia znie, že je to pád vyjadrujúci – v opozícii voči akuzatívu – len obmedzenú účasť deja na danom predmete vyjadrenom v genitíve, napr. chytať sa zábradlia (na rozdiel od akuzatívu: chytiť zábradlie). Zjednodušene možno povedať, že ide o pád vyjadrujúci vlastnosť, privlastňovanie alebo čiastočnosť. V slovenčine sa ako didaktická pomôcka na identifikáciu genitívu používa otázka „koho? čoho?“.
Delenie.
Genitív sa dá deliť z rôznych hľadísk. Príklad delenia:
Zvláštne druhy:
Predložky.
V slovenčine sa genitív spája s týmito predložkami: bez, blízko, do, doprostred, mimo , namiesto, okolo, od, okrem, počas, podľa, pomimo, pomocou, pozdĺž, u, uprostred , vedľa, vnútri, vyše, z, za [v zmysle kedy?]
Európska dohoda o najdôležitejších trasách medzinárodnej kombinovanej dopravy a súvisiacich objektoch

Európska dohoda o najdôležitejších trasách medzinárodnej kombinovanej dopravy a súvisiacich objektoch (, skrátene "AGTC") je dohoda európskych štátov z februára 1991, ktorá predpisuje základnú sieť európskej kombinovanej dopravy (cesta - železnica), ako aj štandardy pre železničnú infraštruktúru a minimálne prevádzkové požiadavky. Pokrýva prakticky celú Európu (od Nórska po Turecko, od Portugalska po Rusko), podpísalo ju aj Slovensko, medzi poslednými pristúpila Ukrajina v roku 2006.
Lea Mrázová

Lea Mrázová (rod. Krššáková) (* 9. november 1906, Moštenica – † 11. január 1995, Bratislava) bola slovenská maliarka, publicistka a prekladateľka.
Životopis.
Študovala na gymnáziu v Banskej Bystrici, 19251927 na Filozofickej fakulte KU v Prahe, potom na UK v Bratislave, súčasne na maliarskych školách Rudolfa Vejrycha v Prahe a G. Mallého v Bratislave, 1937 na Ukrajinskej akadémii výtvarného umenia v Prahe a 1947 na Académie des Beaux Arts v Paríži. V roku 19301934 pomocná, 19341939 zodpovedná redaktorka Živeny v Martine, od 1939 pôsobila v slobodnom povolaní v Bratislave, 19501951 externá lektorka dejín francúzskej literatúry na Filozofickej fakulte Slovenskej univerzity.
Príslušníčka výraznej Generácie 1909 v slovenskom výtvarnom umení, stála však na vlastných umelecko-názorových pozíciách, jej diela sa vyznačujú osobitým rukopisom a koloritom. Výtvarnému umeniu sa venovala už ako redaktorka Živeny, do ktorej kreslila portréty umelcov. Sústavnejšie sa maliarstvom zaoberala od 1937, orientovala sa najmä na portrétnu tvorbu, vytvorila galériu podobizní osobností umeleckého, najmä divadelného života. Súčasťou jej tvorby boli aj zátišia, krajinomaľby, figurálne kompozície, folklórne a pracovné motívy. Pod vplyvom študijného pobytu v Paríži obohatila svoju tvorbu monumentálnymi dielami, nástennými gobelínmi a art protismi. Autorka recenzií, fejtónov, článkov i odborných štúdií, okrem Živeny spolupracovala so "Slovenskými pohľadmi", "Národnými novinami" a s časopisom "Elán". Venovala aj prekladaniu z poľskej a francúzskej literatúry.
Twenty foot equivalent unit

Twenty foot equivalent unit (TEU) je jednotková veličina veľkosti kontajnera ISO 1C (20 x 8 x 8 anglických stôp).
TEF

TEF môže znamenať:
TEC

TEC môže znamenať:
Kontajner (doprava)

Kontajner alebo staršie kontejner je prepravný prostriedok tvoriaci úplne alebo čiastočne uzatvorený priestor, ktorý je špeciálne určený a uspôsobený na opakovanú prepravu tovaru a je stohovateľný. Spravidla je normovaný, spevnený a vodotesný.
Iné významy.
Často sa pojem kontajner používa ako synonymum pre širší pojem prepravnú skriňu (=skriňový prepravník), aj keď je pomerne malá, a to v železničnej a cestnej doprave. Na druhej strane sa výraz kontajner často obmedzuje len na tzv. kontajner ISO.
Delenia.
Delenie 1
Delenie 2:
Delenie 3:
Patrick O’Sullivan

Patrick O'Sullivan (* 1. február 1985, Toronto, Ontário, Kanada) je americký hokejový útočník. Meria 184 cm a váži 86 kg (2006).
Klubový hokej.
V sezóne 2005/06 pôsobil v klube AHL Houston Aeros, v 78 zápasoch strelil 47 gólov a zaznamenal 46 asistencií.
Reprezentácia.
Americký tréner Mike Eaves ho nominoval na Majstrovstvá sveta v hokeji 2006 v lotyšskej Rige. Dopísal ho na súpisku až pred zápasom s domácim Lotyšskom, Patrick sa mu odvďačil strelením víťazného gólu. Na drese nosí číslo 10.
Richard Umberger

Richard Umberger (* 3. máj 1982, Pittsburgh, Pensylvánia, USA) je americký hokejový útočník. Meria 188 cm a váži 98 kg (2006).
Klubový hokej.
V sezóne 2005/06 pôsobil v klube NHL Philadelphia Flyers.
Reprezentácia.
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosil číslo 20. V priebehu šampionátu sa však zranil a odcestoval domov. V zostave ho nahradil Patrick O’Sullivan.
Kontajner ISO

ISO kontajner je nákladný kontajner vyhovujúci všetkým príslušným normám ISO platným pre kontajnery v čase, keď bol kontajner vyrobený.: Tieto kontajnery sú určené na medzinárodnú prepravu (intermodálna prepravná jednotka, UTI). Nákladný ISO kontajner musí spĺňať nasledovné požiadavky:
Označenie prepravných kontajnerov:
Všetky prepravné ISO kontajnery radu 1 majú šírku 8' 00" = 2438 mm. Kontajnery s výškou nižšou ako 2 438 mm sa označujú ako 1AX, 1BX,1CX a 1DX.Základný typ prepravného kontajnera má rozmery 20' x 8' x 8' (stôp) a je označovaný ako ISO 1C. Dĺžka kontajnera je 6,1 metra, vnútorná dĺžka kontajnera je 5867 mm a maximálne zaťaženie je 24 000 kg (52 900 lb). Od základného kontajnera 1C sú všetky ďalšie kontajnery odvodené ako násobok ich rozmerov. Dĺžka kontajnerov je dostupná v nasledovných vyhotoveniach – 20' stôp (6,1 m), 40' stôp (12,2 m), 45' stôp (13,7 m), 44' stôp (14,6 m), 53' stôp (16,2 m).
Manipulácia s kontajnerom.
Štandardizované rozmery kontajnerov a ich technická unifikácia zjednodušuje, zprehľadňuje a zrýchľuje manipuláciu s väčším objemom prepravovaného tovaru, čo vedie k celkovému zefektívneniu prepravy. Zjednodušuje sa prekládka medzi rôznymi druhmi prepravných prostriedkov napr. prekládka z kontajnerovej lode na železničné vagóny alebo špeciálne kontajnerové nákladné automobily. Kontajnery je možné stohovať na kontajnerových lodiach a v kontajnerových prekladiskách v niekoľkých vrstvách na sebe, čím je možné používať aj manipulačnú techniku určenú pre prekladanie a manipuláciu s kontajnermi. Manipulačnú techniku je možné automatizovať a vytvárať efektívne riešenia pre sklady a logistiku tovaru.
Použitie kontajnerov.
40' stopové prepravné kontajnery sa využívajú hlavne v námornej doprave, 20' stopové kontajnery sa používajú hlavne vo vnútrozemskej doprave. Prepravné kontajnery 1C a 1A predstavujú asi 95% celého kontajnerového parku. Pre štatistické účely a porovnania sa kontajnery prepočítavajú na 20' stopovú dĺžku t. j. na kontajner ISO 1C. Námorné kontajnery sú vyrobené z kvalitnej ocele s protikoróznou ochranou. Dvere kontajneru sú dvojité s krytým zámkom a 4 závesmi dverí, niektoré kontajnery môžu mať ďalšie dvere aj na boku kontajnera. Základom pre označovanie objemu lodí je jednotka TEU - twenty feet equivalent unit. Je to vlastne základný rozmer kontajnera ISO 1C. Dnešné nákladné kontajnerové lode majú kapacitu presahujúcu 11 000 TEU.
Identifikačný systém značenia.
Identifikačný systém značenia kontajnerov pozostáva z týchto základných položiek:
Rozmery a typ zobrazenia musia byť použité ako jeden celok, tj. informácie nesmú byť rozdelené do dvoch častí.
Okrem základného označenia sa môže kontajner označiť aj doplnkovým značením - napr. maximálna čistá hmotnosť kontajnera. Značenie sa zobrazuje na bočných stranách, čele s dverami, slepom čele a na streche kontajneru.
Houston Aeros

Houston Aeros je klub severoamerickej nižšej hokejovej súťaže AHL, sídliaci v meste Houston, štát Texas.
Známi hráči.
Patrick O’Sullivan – americký reprezentant na Majstrovstvách sveta 2006
Medzinárodný zväz železníc

Medzinárodný zväz železníc (prekladané aj ako "Medzinárodný železničný zväz", "Medzinárodná železničná únia" alebo "Medzinárodná únia železníc"; po francúzsky "Union Internationale de Chemins de Fer", po anglicky "International Union of Railways"), skratka UIC, je najväčšia medzinárodná železničná organizácia s členmi na všetkých kontinentoch. 
Koordinuje rozvoj a fungovanie železničnej dopravy v všetkých členských štátoch. Rieši problematiku vytvárania nových a zachovávania existujúcich medzinárodných spojov, unifikáciu železničnej techniky. Dohliada na dodržovanie bezpečnostných kritérií, ako je zabezpečovacie zariadenie či samočinné brzdy. Reprezentuje členské krajiny na medzinárodnej úrovni.
Sídlom UIC je Paríž. Začiatkom roka 2004 mala 163 členov po celom svete, vrátane ŽSR, ZSSK a ZSCS. Dňa 17. októbra 1922 ho v Paríži založilo 51 železničných spoločností z 29 krajín. Zakladajúcim členom boli aj ČSD (predchodca súčasných ŽSR, ZSSK a ZSCS).
Björn Melin

Björn Melin (* 4. júl 1981, Jönköping, Švédsko) je bývalý švédsky hokejový útočník. Meria 188 cm a váži 95 kg (2006).
Klubový hokej.
V sezóne 2005/06 bol hráčom klubu švédskej Elitserien HV 71 Jönköping.
Reprezentácia.
Tréner Bengt-Åke Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosí číslo 31.
ATA karnet

ATA karnet je medzinárodne uznávaný unifikovaný colný doklad, ktorý umožňuje zrýchliť a zjednodušiť colné formality spojené s dovozom alebo vývozom tovaru na dočasné použitie tovaru.
Per Hållberg

Per Hållberg (* 19. august 1975, Örnsköldsvik, Švédsko) je švédsky hokejový obranca. Meria 179 cm a váži 83 kg (2006).
Klubový hokej.
Od sezóny 2002/03 hrával za klub švédskej Elitserien Färjestads BK Karlstad. Pred ročníkom 2006/07 prestúpil do švajčiarskeho EV Zug.
Reprezentácia.
Švédsky tréner Bengt-Åke Gustafsson ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.
Mattias Timander

Mattias Timander (* 16. apríl 1974, Sollefteå, Švédsko) je bývalý švédsky hokejový obranca, v súčasnosti je hráčom klubu švédskej Elitserien MoDo Örnsköldsvik. Meria 188 cm a váži 107 kg (2006).
Klubový hokej.
Timander bol draftovaný v roku 1992 klubom Boston Bruins. Pred sezónou 2004-05 sa vrátil do švédska, prestúpil do klubu MoDo.
Reprezentácia.
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 3.
Fredrik Emvall

Fredrik Emvall (* 28. jún 1976, Växjö, Švédsko) je bývalý švédsky hokejový útočník. Meria 191 cm a váži 92 kg (2006).
Klubový hokej.
Celú svoju kariéru hrával za klub švédskej Elitserien HC Linköping.
Reprezentácia.
Tréner Bengt-Ake Gustafsson ho nominoval na Majstrovstvá sveta v ľadovom hokeji 2006 v lotyšskej Rige, kde vybojoval zlatú medailu. Súčasťou reprezentácie bol aj o rok neskôr na šampionáte v Moskve.
Kontajner

Kontajner alebo staršie kontejner (v niektorých významoch aj prepravník) môže byť:
Andreas Holmqvist

Andreas Holmqvist (* 23. júl 1981, Štokholm, Švédsko) je bývalý švédsky hokejový útočník. Je mladším bratom Michaela Holmqvista, ktorý tiež hrával ľadový hokej. Meria 193 cm a váži 92 kg (2006).
Klubový hokej.
V sezóne 2005/06 bol hráčom klubu švédskej Elitserien Linköpings HC. V roku 2007 sa v jeho drese prebojoval do finále Elitserien. Neskôr hral za Frölunda HC a Djurgårdens IF v SHL až do sezóny 2011/12.
Reprezentácia.
Ako junior bol Holmqvist vybraný hrať na Majstrovstvách v Rusku v roku 2001. Švédsko skončilo v A-skupine na treťom mieste a v štvrťfinále čelilo hostiteľskej krajine. Švédsko dokázalo poraziť Rusko 3:2, ale potom podľahlo Česku v semifinále 1:0. V zápase o bronz proti Kanade Švédsko opäť prehralo, keď prehralo 2:1 po predĺžení. V šiestich zápasoch si Holmqvist pripísal dve asistencie.
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 25.
Jesper Mattsson

Jesper Mattsson (* 13. máj 1975, Malmö, Švédsko) je švédsky hokejový útočník. Meria 181 cm a váži 89 kg (2006).
Mattsson bol mládežníckym reprezentantom Švédska, bol draftovaný v prvom kole draftu NHL v roku 1993 klubom Calgary Flames. V NHL sa nepresadil, tri sezóny odohral v AHL za Saint John Flames. Bol štvornásobným majstrom švédskej Elitserien (dvakrát s Malmö Redhawks a dvakrát v drese Färjestads BK Karlstad). 
Reprezentácia.
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 11.
Tony Mårtensson

Tony Mårtensson (* 23. jún 1980, Upplands Väsby, Švédsko) je bývalý švédsky hokejový útočník. Meria 184 cm a váži 89 kg (2006).
Klubový hokej.
V NHL odohral 6 zápasov za Anaheim Ducks. Od sezóny 2004/05 hrával za klub švédskej Elitserien Linköpings HC. Dvakrát získal Gagarinov pohár pre víťaza KHL.
Reprezentácia.
Tréner Bengt-Åke Gustafsson ho nominoval na Majstrovstvá sveta v hokeji 2006 v lotyšskej Rige, kde vybojoval zlatú medailu. Súčasťou reprezentácie bol aj o rok neskôr na šampionáte v Moskve.
Jonas Nordquist

Jonas Nordquist (* 26. apríl 1982, Leksand, Švédsko) je bývalý švédsky hokejový útočník. Meria 189 cm a váži 95 kg (2009).
Klubový hokej.
V sezóne 2005/06 bol hráčom klubu švédskej Elitserien Luleå HF.Počas svojho pôsobenia v Luleå Hockey vytvoril Nordquist prdouktívny útok s Mikaelom Renbergom a Vladimírom Országhom. Útok mal označenie "Legion of Luleå" a v Elitserien sa jej darilo naozaj dobre, no pred začiatkom play off odišiel Országh do NHL. V sezóne 2006/2007 hral Nordquist v organizácii Chicago Blackhawks, no dostal sa len na posledné tri zápasy NHL. Predtým odohral Nordquist 65 zápasov za farmársky tím Norfolk Admirals v základnej časti AHL, kde nazbieral 41 bodov.
Pred sezónou 2007/2008 prestúpil späť domov do Švédska a podpísal trojročný kontrakt s Frölundou Indians. Tu absolvoval dve sezóny než bol angažovaný v sezóne 2009/10 k ligovému rivalovi Brynäs IF. V sezóne 2011-12 sa v jeho drese stal majstrom Švédska.
Reprezentácia.
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 16.
Johan Franzén

Johan Franzén (* 23. december 1979, Vetlanda, Švédsko) je bývalý švédsky hokejový útočník. Meria 189 cm a váži 100 kg (2006).
Klubový hokej.
V sezóne 2005/06 bol hráčom klubu NHL Detroit Red Wings.
Reprezentácia.
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 39.
Mathias Johansson

Mathias Johansson (* 22. február 1974, Oskarshamn, Švédsko) je bývalý švédsky hokejový útočník. Meria 187 cm a váži 91 kg (2006).
Klubový hokej.
V sezóne 2005/06 bol hráčom klubu švédskej Elitserien Färjestads BK Karlstad.
Reprezentácia.
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Nosil reprezentačný dres č. 17.
Michael Nylander

Michael Nylander (* 3. október 1972, Štokholm, Švédsko) je bývalý švédsky hokejový útočník. 
Klubový hokej.
V roku 1993 ho draftoval klub Hartford Whalers. K jeho najproduktívnejším sezónam patria tie počas pôsobenia v Chicago Blackhawks v rokoch 1999 až 2002. V sezóne 2005/06 bol hráčom klubu NHL New York Rangers. V 81 zápasoch zaznamenal 23 gólov a 56 asistencií.
Po sezóne 2006-07 podpísal zmluvu s klubom Washington Capitals.
Reprezentácia.
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 92.
Fasori Evangélikus Gimnázium

Fasori Evangélikus Gimnázium (doslova „Stromoraďové evanjelické gymnázium“) je jedna z najznámejších škôl v Budapešti. Názov dostala podľa stromoradia, pri ktorom sa nachádzala (fasor znamená v maďarčine stromoradie). Bola založená roku 1823, roku 1952 ju zrušili. Vyučovacím jazykom bola nemčina. Jej činnosť bola obnovená roku 1989.
Kálmán Kandó

Kálmán Kandó (* 10. júl 1869, Budapešť, Maďarsko – † 13. január 1931, Budapešť) bol maďarský inžinier. 
Vyvinul motory a generátory na trojfázový striedavý prúd pre elektrické rušne. Nazývajú ho aj „otcom“ elektrických lokomotív.
Färjestads BK Karlstad

Färjestads BK je švédsky hokejový klub, účastník najvyššej švédskej súťaže v ľadovom hokeji. Bol založený v roku 1932.
HV71 Jönköping

HV 71 Jönköping je švédsky hokejový klub, účastník druhej najvyššej švédskej súťaže v ľadovom hokeji, sídliaci v Jönköpingu. Bol založený v roku 1971.
Svenska hockeyligan

Svenska hockeyligan (SHL), 1975-2013 Elitserien i ishockey: je najvyššia švédska klubová súťaž v ľadovom hokeji. 
História.
Hrá sa od sezóny 1975/1976. V súťaži hrá 12 klubov ktoré odohrajú 55 kôl. Po skončení prvých 8 tímov postupuje od Play-off kde hrajú o pohár Le Mat. Posledné dva kluby zostupujú do baráže, kde sa stretnú so štyroma klubmi druhej najvyššej súťaže. Doteraz hralo v súťaži 21 klubov. V sezóne 2011/2012 bude 22-hým úplný nováčik v súťaži Växjö Lakers. SHL je nástupkyňou Švédskych majstrovstiev v ľadovom hokeji, ktoré sa hrali do roku 1922.
Luleå HF

Luleå HF je švédsky hokejový klub, účastník najvyššej švédskej súťaže v ľadovom hokeji. Bol založený v roku 1977. Účastníkom Svenska hockeyligan je od sezóny 1984/85.
Slovenskí hráči v klube.
Richard Kapuš (2003/04), Branko Radivojevič (2004/05), Ľuboš Bartečko (2005/06, 2006/07, 2007/08, 2008/09), Jaroslav Obšut (2004/05, 2005/06, 2006/07, 2007/08, 2008/09), Vladimír Országh (2005/2006), Tomáš Surový (2006/07), Peter Cehlárik (2011/12, 2012/13, 2013/14, 2014/15, 2015/16), Christian Jaroš (2013/14, 2014/15, 2015/16), Marek Hecl (2015/16)
Linköpings HC

HC Linköping je švédsky hokejový klub, účastník najvyššej švédskej súťaže v ľadovom hokeji. Bol založený v roku 1976.
Modo Hockey

MoDo Hockey je švédsky hokejový klub, účastník najvyššej švédskej súťaže v ľadovom hokeji, Elitserien. Sídli v meste Örnsköldsvik.
Brynäs IF

Brynäs IF je švédsky hokejový klub, sídliaci v meste Gävle, účastník najvyššej švédskej súťaže v ľadovom hokeji. Bol založený v roku 1912, ľadový hokej sa tu začal hrávať v roku 1939. Klub hrá na najvyššej úrovni od roku 1960. Získal 13 titulov, posledný v roku 2012.
Södertälje SK

Södertälje SK je švédsky hokejový klub z mesta Södertälje. Bol založený v roku 1902.
Bengt-Åke Gustafsson

Bengt-Åke Gustafsson (* 23. marec 1958, Karlskoga, Švédsko) je niekdajší švédsky hokejový útočník, ktorý od 14. februára 2005 pôsobí ako tréner švédskej reprezentácie. Jeho asistentami sú Jan Karlsson, Tommy Samuelsson a Tommy Boustedt. Na svetovom šampionáte 2006 vybojovalo jeho mužstvo zlatú medailu.
Jan Karlsson

Jan Karlsson (* 28. august 1958, Växjö, Švédsko) je bývalý švédsky hokejový obranca.
Od 14. februára 2005 pôsobí ako asistent švédskeho reprezentačného trénera Bengta Åkeho Gustafssona (spolu s Tommym Samuelssonom a Tommym Boustedtom. Na svetovom šampionáte 2006 vybojovalo jeho mužstvo zlatú medailu.
Tommy Samuelsson

Tommy Samuelsson (* 12. január 1960, Degerfors, Švédsko) je bývalý švédsky hokejista, ktorý od 14. februára 2005 pôsobí ako asistent švédskeho trénera Bengta Åkeho Gustafssona (spolu s Janom Karlssonom a Tommym Boustedtom). Na svetovom šampionáte 2006 v Rige vybojovalo jeho mužstvo zlatú medailu.
Tommy Boustedt

Tommy Boustedt (* 5. máj 1959) je švédsky hokejový tréner, ktorý od 14. februára 2005 pôsobí ako asistent švédskeho reprezentačného trénera Bengta Åkeho Gustafssona (spolu s Janom Karlssonom a Tommym Samuelssonom). Na svetovom šampionáte 2006 v Rige vybojovalo jeho mužstvo zlatú medailu.
Rögle BK

Rögle BK je švédsky profesionálny hokejový klub z mesta Ängelholm. Od sezóny 2011/12 pôsobí v najvyššej švédskej súťaži Elitserien. Klub predtým hral v Elitserien medzi rokmi 1992-1996 a tiež 2008-2010.
História.
Klub Rögle BK bol založený v roku 1932 ako švédsky bandy tím, čo je dôvod, prečo má klub vo svojom názve "BK" ("BK" znamená Bandyklub). Mužstvo hralo v najvyššej švédskej lige v rokoch 1966 a 1968-1969, a znova medzi rokmi 1992-1993 a 1995-1996. Po dvanástich rokoch strávenych v druhligovej súťaži Hockeyallsvenskan, bol tím po tom čo sa v roku 2008 umiestnil na druhom mieste v Kvalserien povýšený späť do Elitserien. V sezóne 2009-10 skončil tím na poslednom mieste, preto musel hrať Kvalserien o udržanie. To sa následne nepodarilo a klub znova klesol do nižšej Hockeyallsvenskan. V roku 2012 sa klub opäť vrátil medzi elitu.
Djurgårdens IF Hockey

Djurgårdens IF Hockey je švédsky hokejový klub, účastník najvyššej švédskej súťaže v ľadovom hokeji, sídliaci v Štokholme. Bol založený v roku 1891.
Matthias Grünewald

Matthias Grünewald vlastným menom Mathis Gorhart Neithart alebo Nithart (* 1475/1480, Würzburg, Nemecko – † 31. august 1528, Halle) bol nemecký maliar, v ktorého diele vyvrcholil neskorogotický spiritualizmu. Je autorom Isenheimského oltára.
Isenheimský oltár

Isenheimský oltár je najväčšie dielo nemeckého maliara Matthiasa Grünewalda, ktoré ho plne reprezentuje.
Dielo bolo objednané pre malé mestečko na pomedzí nemeckej a francúzskej kultúrnej oblasti bratsvom sv. Antonína. Bratsvo ním zrejme chcelo prilákať pútnikov.
V neskorogotickej tradícii krídlového oltára to je kombinácia maľby s rezbou, ale na rozdiel od 15. storočia sa maľbe dostáva omnoho závažnejší podiel, až po otvorení oltára sa objavuje sochárska práca, dielo Nicolausa von Hagenau. Na rozdiel od stredovekého oltára, rozdeleného na jednotlivé polia so samostatnými výjavmi, odohráva sa tu jednotný výjav, videný z jediného bodu a v spoločnom priestore.
Zavretý oltár vyjadruje mystérium obete. Uprostred obrovské, kruto zmučené telo Ukrižovaného so skrútenými prstami, vľavo omdlievajúca Panna Mária podopieraná sv. Jánom, skupina vyjadrujúca najväčšiu mieru bolesti, pod krížom kľačí a spína k Spasiteľovi ruky drobná sv. Mária Magdaléna, vpravo stojí osamotená a majestátna postava sv. Jána Krstiteľa s baránkom, ktorý ukazuje na Krista: „On musí rásť, - a ja sa umenšovať.“ (J3,30)
Pevné krídla po stranách nesú mohutné postavy sv. Antonína a sv. Šebastiána, v ktorého tvári vidíme maliarov autoportrét.
Predel predstavuje Oplakávanie Krista.
So zavretým oltárom prudko kontrastuje prvé otvorenie, líčiace v radostnych farbách najpodstatnejšie okamihy Kristovho života, Zvestovanie na ľavom krídle, Narodenie Pána uprostred a Zmrtvychvstanie na pravom krídle.
Frölunda HC Göteborg

Frölunda HC je švédsky hokejový klub, účastník najvyššej švédskej súťaže v ľadovom hokeji, sídliaci v meste Göteborg. Bol založený v roku 1938.
Najlepší strelci.
Štatistika 10 najlepších strelcov v histórii klubu. &lt;br&gt;
Vysvetlivky: Poz = Pozícia; Z = zápasy; G = Góly; A = Asistencie; B = Body; B/Z = Body na zápas
Timrå IK

Timrå IK je švédsky hokejový klub, účastník najvyššej švédskej súťaže v ľadovom hokeji.
Heinrich Rickert

Heinrich Rickert (* 25. máj 1863 – † 25. júl 1936) bol nemecký filozof, spolu s W. Windelbandom hlavný predstaviteľ bádenskej školy novokantovstva.
Heinrich Rickert – žiak Windelbanda, vedy rozdelil na prírodné a kultúrne:
- prírodné – vyjadrujú všeobecné zákonitosti, skúmajú prírodu; môžeme ju vnímať, ale nemôžeme jej rozumieť
- kultúrne – kultúra je výtvorom človeka, človek jej dokáže rozumieť
- metóda kultúrnych a prírodných vied sa odlišuje, prírodná veda zovšeobecňuje; kultúrna veda sa snaží individualizovať – hodnoty hľadáme v kultúre
Leksands IF

Leksands IF je švédsky hokejový klub. Od sezóne 2013/14 účastník Elitserien.
Mora IK

Mora IK je švédsky hokejový klub, účastník najvyššej švédskej súťaže v ľadovom hokeji, Svenska hockeyligan.
Plakodermy

Plakodermy [jednotné číslo "plakoderm" - mužský rod] (iné názvy: praryby, štítnatokožce, panciernatce, panciernatcopodobné, panciernaté (ryby) [ďalšie synonymá a zdroje pozri v článku panciernaté ryby]; lat. "Placodermi", "Placodermiomorphi") sú vyhynutá trieda čeľustnatcov.
Charakteristika.
Sú to vývojovo najjednoduchšie čeľustnatce. Mali tvar zhruba podobný kostnatým rybám. Nálezy pochádzajú z neskorého silúru až neskorého devónu. Hlavu a hruď mali pokryté článkovanými pancierovými platňami a zvyšok tela bol nahý alebo pokrytý šupinami. Bazálne plakodermy sa nenašli, už chronologicky najstaršie nálezy sú diferencované na rady Antiarchi a Arthrodira.
Prvé štúdie o plakodermoch publikoval Louis Agassiz v rokoch 1833 – 1843 vo svojich piatich zväzkoch o fosílnych rybách. Práca Dr. Erika Stensia zo Švédskeho prírodovedeckého múzea v Štokholme z konca 20. rokov 20. storočia zistila podrobnosti anatómie plakodermov a identifikovala ich ako čeľustnatce príbuzné žralokom.
Systematika.
Slovenské názvy sú uvedené podľa Matoušek-Trnka 1997.
Joel Lundqvist

Joel Lundqvist (* 2. marec 1982, Åre, Švédsko) je švédsky reprezentant ľadovom hokeji na pozícii útočníka. Meria a váži . Momentálne hrá v švédskej Elitserien za klub Frölunda HC Göteborg. Jeho brat Henrik Lundqvist sa preslávil ako brankár v NHL z pôsobenia v drese New York Rangers.
Klubový hokej.
Svoju profesionálnu kariéru začal v švédskom hokejovom klube Frölunda HC Göteborg. V jeho drese získal v sezónne 2004-05 titul v Elitserien. Svoje klubové pôsobenie ukončil po nasledujúcej sezóne. 
V roku 2000 bol vybraný Dallasom Stars vo vstupnom drafte NHL (3. kole, celkovo 68.). A v máji 2006 podpísal s Dallasom jednoročný nováčikovský kontrakt. Sezónnu 2006-07 začal v Iowa Stars kde v 40 zápasov dosiahol 38 bodov. 3. decembra 2006 bol povolaní do tímu Dallasu Stars. Svoj prvý gól v NHL dal 17. januára 2007, v zápase proti Calgary Flames. Na konci sezónny s bilanciou 36 zápasov a 6 bodov, 7 zápasov play-off dosiahol 2 body, bol zase zaradení do tímu Iowa Stars.
Dňa 14. decembra 2006 sa stalo prvýkrát v NHL, aby sa stretli proti sebe dvojčatá ako brankár a útočník. Jeho brat Henrik hájil bránku New York Rangersu. Rangers vyhral 5-2.
V sezónne 2009-10 ukončil spoluprácu s Dallasom a vrátil sa do Švédska, do klubu Frölunda HC Göteborg kde podpísal šesťročnú zmluvu. 14. januára 2020 odohral Joel Lundqvist v poradí 1000. zápas za Frölundu, bolo to v semifinále vonku proti Lulea.
7. februára 2023 Lundqvist oznámil, že na konci sezóny ukončí svoju hokejovú kariéru.
Reprezentácia.
 
 
 
Tréner Bengt-Åke Gustafsson ho nominoval na Majstrovstvá sveta v hokeji 2006 v lotyšskej Rige kde sa stal s reprezentáciou majster sveta. Na drese nosil číslo 20.
Drsnokožce

Drsnokožce (iné názvy: drsnokožcopodobné, paryby, chrupkovité ryby; ) sú taxón (obyčajne trieda) čeľustnatcov. Patria sem najmä žraloky, raje a chiméry.
Charakteristika.
"Pozri aj vlastnosti čeľustnatcov v článku čeľustnatce "
Sú to prevažne morské živočíchy, niektoré druhy navštevujú aj sladkú vodu, zopár tropických druhov je výlučne sladkovodných. Žije asi 810 druhov.
Majú chrupavkovitú (nie kostenú) kostru a kožu pokrytú ostrými plakoidnými šupinami so stavbou a zložením podobným zubom. Tieto šupiny sú veľmi ostré a dodávajú koži podobnú textúru ako má brúsny papier. Niektoré rajoidné a všetky chiméry sú bez šupín. Čeľuste sa im vyvinuli z prvého páru žiabrového oblúka, zatiaľ čo 5-7 párov žiabrových oblúkov (u chimér iba 1) má pôvodnú funkciu – nachádzajú sa na nich žiabre. Majú chordu s neúplnými chrupavkovitými stavcami (chrbticou) okolo nej. Niektoré druhy majú aj trvdé tŕne v chrbtovej plutve. Pohybový orgán sú plutvy: párové plutvy (prsné a brušné) a nepárové plutvy (chrbtová a chvostová). Na rozdiel od rýb nemajú plávací mechúr. 
Drsnokožce sú dravé, ale planktónožravé druhy sa živia aj mikroskopickými riasami. Viaceré spomedzi najväčších drsnokožcov sa živia filtrovaním (pomaly plávajú a zbierajú malé živočíchy) - ako filtre na zachytávanie drobnej koristi im slúžia žiabrové paličky. 
Pečeň žralokov je veľká a obsahuje veľa oleja, čo žraloka vo vode nadľahčuje. Väčšina žralokov má ale záporný vztlak, preto musia neustále plávať, aby neklesali. 
Špeciálnym zmyslovým orgánom drsnokožcov sú Lorenziniho ampule, sústava pórov slúžiaca na zisťovanie slabého elektrického poľa vysielaného telami iných živočíchov. Väčšinou majú aj sústavu bočnej čiary, ktorou vnímajú aj veľmi jemné vibrácie. Majú aj ostrý zrak a čuch, ktorým vnímajú aj veľmi zriedené chemické látky.
Oplodnenie je vnútrotelové a častá je živorodosť.
Systematika.
Systematika je prevažne podľa knihy Joseph S. Nelson: Fishes of the World vydanej v marci 2006.
(*)Incertae sedis v rámci drsnokožcov (podľa abecedy): 
†Aganacanthus striatulus, †Amacanthus gibbosus, †Anodontacanthus pussilus, †Antacanthus insignis, †Batacanthus baculiformis, †Bulbocanthus rugosus, †Bythiacanthus vanhornei, †Chalazacanthus verrucosus, †Chondrichthyes, †Cosmacanthus malcolmsoni, †Crassidonta stuckenbergi, †Cynopodius crenulatus, †Deltoptychius, †Drepanacanthus anceps, †Elegestolepis grossi, †Ellesmereia schultzei, †Emsolepis, †Euctenius elegans, †Euctenodopsis tenuis, †Euphyacanthus semistriatus, †Geisacanthus stellatus, †Glossodus linguabouis, †Glymmatacanthus irishi, †Gnathacanthus triangularis, †Hamiltonichthyes mapesi, †Homacanthus arcuatus, †Iberolepsis aragonensis, †Knerialepis mashkovae, †Lispacanthus retrogradus, †Lophacanthus tailori, †Lunatepis leonensis, †Maplemillia costata, †Margaritacanthus margaritatus, †Multidentodus typicus, †Ostinaspis coronata, †Ostracanthus dilatus, †Pleurodus, †Pleuroplax rankinei, †Ptychacanthus sublaevis, †Rhamphodus dispar, †Scolopodus striatus „oklahomensis“, †Skamolepis, †Stichacanthus coemansi, †Thaumatacanthus blandfordi, †Tomodus convexus, †Tubulacanthus sulcatus, †Xystracanthus arcuatus
Veľkokapacitný kontajner

Veľkokapacitný kontajner je kontajner dĺžky 12,2 m a šírky 2,44 podľa normy ISO avšak s výškou 2,9 m.
Háďatká

Háďatká (lat. "Anguillulata", "Rhabditoidea", "Rhabditida") sú v starých systémoch rad hlístovcov. Sú to drobné hlístovce, veľké 0,2 – 5 mm. Sú parazity rastlín, alebo žijú na kvasiacich látkach, ako napr. háďatko octové ("Anguillula aceti"). Mnohé po vyschnutí substrátu upadajú do anabiózy a v tomto štádiu sú veľmi odolné ("Anguina tritici"). Keď sa masovo rozmnožia, stávajú sa vážnymi škodcami rastlín napr.: háďatko cibuľové ("Ditylenchus allii"), háďatko repné ("Heterodera schachti"), háďatko zemiakové ("Heterodera rostochiensis"), silne polyfágny druh je háďatko zhubné ("Ditylenchus dipsaci"), ktoré parazituje až v 250 druhoch rastlín. Háďatko pšeničné ("Anguina tritici") je známe výnimočnou odolnosťou v štádiu anabiózy dokáže prežiť údajne až 30 rokov a potom opäť spôsobiť nákazu.
Superveľkokapacitný kontajner

Superveľkokapacitný kontajner (po angl. "High Cube") je kontajner presahujúci dĺžku, šírku a výšku podľa normy ISO.
Paleta (doprava)

Paleta je vyvýšená plošina ako prepravný prostriedok s ložnou a opornou podlahou pre vidlicovú mechanizovanú manipuláciu, je prispôsobená na stohovanie. 
Najčastejšie sa používajú palety normalizovaných rozmerov 1 000 x 1 200 x 100 mm (ISO), alebo 800 x 1 200 x 144 mm (EUR) do hmotnosti 25 kg a únosnosti 1 500 kg. 
Palety umožňujú vytváranie nákladových intermodálnych jednotiek (väčších manipulačných jednotiek), lepšie využitie ložného priestoru dopravných prostriedkov, urýchľujú a zhospodárňujú ložné operácie, zvyšujú bezpečnosť a umožňujú mechanizovanú manipuláciu s nákladom.
Podľa druhu použitého materiálu palety môžu byť
Podľa konštrukcie sú palety
Spôsob naberania pri manipulácii je možný
Podľa počtu použití sú palety
Medzinárodná federácia zasielateľských združení

Medzinárodná federácia zasielateľských združení (po francúzsky "Fédération Internationale des Associations de Transitaires et Assimilés"; v oficiálnom slov. názve je úmyselne zvolený pojem „zasielateľské združenie“ pre francúzske „transitaires et assimilés“) je medzinárodná záujmová organizácia združujúca národné zväzy zasielateľov a príbuzných odborov (napr. skladov). Bola založená v roku 1926 vo Viedni. Sekretariát sídli v Zürichu.
Členmi sú v zásade národné organizácie zasielateľov, členmi však môžu byť ako pridružení členovia aj jednotlivé zasielateľské firmy. 
Hlavným cieľom je obhajovať záujmy špedície na medzinárodnej úrovni. Na tento účel okrem iného vydáva unifikované dokumenty (formuláre) pre medzinárodný obchod, napr. FCR, FCT, FWR, FBL, SDT.
Pracuje formou komisií a pracovných skupín.
Mrle

Mrle (latinské názvy pozri nižšie) sú taxón hlístovcov. 
Zaradenie v systéme.
V tradičných systémoch sú mrle obyčajne klasifikované ako rad mrle (lat. Oxyurida alebo Oxyuroidea alebo Oxyurata) hlístovcov, i keď v niektorých systémoch sú zaradené ako súčasť radu hlísty/škrkavky (lat. Ascaridida) alebo ojedinele (Ivaškin 1961) ako súčasť hádatiek (Rhabditida, Anguillulata).
V novších systémoch sú mrle klasifikované:
Porovnaj Systematiku v článku hlístovce.
Charakteristika.
Sú to parazity stavovcov, menej hmyzu. Vývin prebieha bez medzihostiteľa aj bez migrácie juvenilných štádií telom hostiteľa. Hltan je vzadu rozšírený v bulbus. 
Medzi zástupcov patrí napr. mrľa ľudská ("Enterobius vermicularis"), dlhá asi 12 mm. Parazituje v hrubom čreve človeka, najmä detí. Samička vylieza v noci klásť vajíčka do okolia konečníka. Nákaza sa pozná tak, že deti sa škrabú, pri tom sa im nepatrné vajíčka dostávajú pod nechty a pod., pri hre dochádza opäť k samonákaze alebo k nákaze kamaráta, súrodenca alebo aj rodiča. Slabý výskyt sa často ani nezistí, pri hromadnej nákaze sa môžu dostaviť anemické príznaky. Prevenciou je dodržovanie hygieny. V čreve koní parazituje mrľa konská ("Oxyuris equi"), ktorá je dlhá asi 150 mm. Pri hromadnom výskyte
majú zvieratá črevné katary a hnačky, sú nepokojné a trú si oblasť konečníka o okolité predmety, čím
zamorujú okolie vajíčkami. V čreve hydiny i divo žijúcich hrabavcov žije mrľa slepačia ("Heterakis gallinae"), dlhá asi 10 mm. Spôsobuje tráviace ťažkosti, zníženie znášky vajec a celkové oslabenie organizmu.